钦定古今图书集成/理学汇编/学行典/第241卷 > 徐昱
## 钦定古今图书集成/理学汇编/学行典/第241卷 > 徐昱

按《铜陵县志》：“徐昱，锺鸣人，字尚德，号义翁，事亲孝，处
宗族友，生平疏财。尚义尝为东区粮长，民有贫逋，悉
捐赀代偿，负者不索。宣德岁祲，远近赴籴，无论亲疏，
咸出谷以给之。景泰闲，又大饥，复将米千馀斛助县
赈给，贫民皆赖以聊生。至若修栖凤、周家等桥，建清
凉、真如等寺，及东门路埂与顺安街道，其闲捐金创”
造，更难以枚举也。旧志有《都御史吴琛义翁传》，此特
檃其大略云尔。